Elena García de Paredes Falla

Elena García de Paredes Falla ('Coco Falla'; Madril, 1961) bildumagilea, gerentea, Espainiako Kultur Kudeatzailea da, Manuel de Falla Fundazioaren kudeatzailea. Isabel de Falla López amaren ametsaren herentzia da Elena.
Osaba aitonaren artxiboko gerenteak nabarmendu zuen:«Ondarea "kalkulaezina" da, Fallak "dena gordetzen zuelako". Manuel de Fallak dena gordetzen zuen. Dena. Tranbiako txarteletik farmaziako fakturara. Milaka eta milaka dokumentu dira, gutunak, liburuak, programak, aldizkariak eta, noski, bere mirari guztiak.»

 Bizitza 

 Familia 
Jose Maria García de Paredes arkitektoaren eta Maria Isabel de Fallaren hirugarren umea, hirugarren alaba, izan zen. Bost haurride izan zituen, Ángela eta Isabel nagusiagoak eta José María, Manuel eta Ana García de Paredes de Falla gazteagoak. Gurasoen lanari jarraitu zioten alabek: Ángela García de Paredes Falla arkitektoak aitaren estudioaz jarraitu zuen eta Elena García de Paredes Fallak amaren lanaren gerente artxiboan.

Amaren aldetik Germán de Falla arkitektoaren biloba da. Carmen de Falla izeko-amona eta Manuel de Falla osaba-aitona ditu. 

 Ikasketak 
Filologia Hispanikoan lizentziatu zen Madrilgo Unibertsitate Konplutentsean.

 Lan ibilbidea 
Elenak Falla familiaren liburutegiko katalogazio lanetan laguntzen hasi zen. Lan hori Manuel de Falla osaba-aitonaren memoria kulturalari eskainitako denbora bihurtu zen laster. Urtetan, Elena musikariaren lanaren zabalkundean figura nagusia izan da, Granada Hiria Orkestran eta Granadako Unibertsitatean Manuel de Falla Katedraren sorreran aktiboki parte hartuta. Hasierako zirrarra sentitzen du apaletan gogoratzen ez zuen bolumen bat aurkitzean zein Fallaren izenean jasotako dohaintzak eskertzean.

Elena García de Paredes Granadako Manuel de Falla Artxiboko gerentea da, osaba-aitonaren ondarea zaintzen eta zabaltzen duen zentrokoa. Funtsezko pertsona izan da Carmen de la Antequeruela Alhambra inguruan dagoen Fallaren Museo-Etxea bihurtu zuen proiektua garatzeko, non musikagilearen memoria gordetzen den.

Manuel de Falla Artxiboaren gerente lanetan amaren lanarekin jarraitu du, eta helburu hauexek ditu: konpositorearen funtsak kontserbatu eta txertatzea, haren figurari buruzko lan zientifikoak sustatzea liburu eta partituren argitalpenaren bidez, eta Fallaren legatuaren zabalkunde kulturala. Artxiboan 25.000 gutun baino gehiago daude, 4.500 liburu eta partitura inprimatuak, ia 3.000 argazki, Fallaren lanak agertzen diren kontzertuen 7.500 esku-programa baino gehiago, eta Espainiako eta atzerriko prentsaren 27.900 ebakin inguru daude. 

Elenaren esanetan:«Falla Europaren garaiko jardueraren erdigunean zegoen. Funtsezko une historiko baten erdigunean eta Europako korronte kulturalen erdigunean zegoen, eta harreman estua zuen idazle, musikari, margolari handiekin, eta guztiek dute lekua Manuel de Falla artxiboan.»

 Erreferentziak 

 Kanpo estekak 

 Elena García de Paredes: 'Granada fue para Manuel de Falla la ciudad elegida, la ciudad soñada' Ser katea. 2021.12.23
 Elena García de Paredes Falla. La herencia del sueño de Isabel. Ideal. 2024.06.13

Kategoria:Madrildarrak
Kategoria:Bildumagileak
Kategoria:Emakume kudeatzaileak